open-index/open-wikipedia-markdown huggingface dataset:
Alberto Martínez Díaz

**Alberto Martínez Díaz**, nado en Lugo o 27 de outubro de 1962, é un ex-futbolísta galego máis coñecido como **Berto Martínez**, que xogaba na demarcación de centrocampista.

## Traxectoria 
Debutou no fútbol profesional no Caudal Deportivo aínda que a maior parte da súa carreira transcorreu no Real Oviedo, club no que militaría 14 tempadas e durante as cales acadou o ascenso a Primeira División, gañou a Copa da Liga e chegou a disputar a Copa da UEFA. Na actualidade segue sendo o xogador que máis encontros oficiais disputou co club ovetense (512).

O 4 de setembro de 1991 foi convocado coa Selección de fútbol de España para disputar o encontro contra o Uruguai en Oviedo.

Retirouse no ano 2004 nas filas do Oviedo Astur.
O Chan

Como topónimo **O Chan** pode referirse a:

;En Galiza
***O Chan**, lugar da parroquia de Santa Cruz de Montaos, no concello de Ordes;
***O Chan da Agra**, lugar da parroquia de Veigue, no concello de Sada;
***O Chan da Aldea**, lugar da parroquia de Carnoedo, no concello de Sada;
***O Chan de Maroñas**, lugar da parroquia do Obre, no concello de Noia;
***O Chan do Casal**, lugar da parroquia de Xustáns, no concello de Ponte Caldelas;
***As Veigas do Chan**, lugar da parroquia de Prado, no concello de Covelo.

## Véxase tamén
### Outros artigos
****O Chan**, Revista Galega de Información general*, que saíu en 1984 en Caracas.https://egu.xunta.gal/gl/termo/99032/chan-ohttps://consellodacultura.gal/fondos_documentais/hemeroteca/cabeceira/index.php?p=1337&id=406
Soilán

O topónimo **Soilán** pode referirse a:

;En Galiza
***Soilán**, lugar da parroquia de Pereira, no concello de Chantada.
***Soilán**, lugar da parroquia de Pesqueiras, no concello de Chantada.

## Véxase tamén
### Outros artigos
***Noilán**, lugar da parroquia da Cervela, no concello do Incio.
Susana López Abella

**María Susana López Abella**, nada en Taboada o 14 de maio de 1967, é unha xornalista e política galega do PPdeG.

## Traxectoria 
Cursou estudos de Dereito e Ciencias Empresariais na UNED. Foi delegada e locutora de Radio Faro de Chantada (1990-1999). Foi concelleira de Cultura e segunda tenente de alcalde de Chantada (1999-2003). Foi elixida parlamentaria pola provincia de Lugo nas eleccións autonómicas de 2001. Volveu ser concelleira en Chantada en 2007, se ben o partido pasou á oposición, e en novembro de 2008 foi elixida presidenta do Partido Popular de Chantada en detrimento do exalcalde Manuel Lorenzo Varela Rodríguez, o cal motivaría a posterior escisión deste. Mantívose na presidencia ata en 2013 sen chegar a ser candidata á alcaldía, xa que en 2009 foi nomeada Secretaria Xeral de Familia e Benestar trala vitoria de Alberto Núñez Feijóo nas Eleccións ao Parlamento de Galicia de 2009, polo que renunciou como concelleira. Dende decembro de 2012 é Secretaria Xeral da Igualdade, cargo no que se mantivo tralos comicios de 2016 e 2020.

En xuño de 2023, tomou posesión como deputada no Parlamento de Galicia substituíndo a Daniel Vega, quen dimitiu ao ser elixido alcalde de Ribadeo.

## Notas 
## Véxase tamén 
### Ligazóns externas 
* Susana López Abella, Secretaria Xeral da Igualdade
* Ficha en galegos.info
Fernando Amarelo de Castro

**Fernando Amarelo de Castro**, nado en Muras o 2 de novembro de 1937 e finado en Ferrol o 19 de xaneiro de 2017, foi un avogado e político galego do PPdeG.

## Traxectoria 
Licenciado en Dereito pola Universidade de Santiago de Compostela. Foi profesor da Universidade Complutense de Madrid, do Centro de Estudios Universitarios CEU e do Centro de Estudios Superiores Bancarios. Foi elixido parlamentario pola provincia da Coruña nas eleccións autonómicas de 2001. Foi responsable de Emigración da Xunta de Galicia.

## Obra 
* *En los surcos del tiempo* (1995)

## Vida persoal 
Casou con María del Carmen Freire e tivo dous fillos, María del Carmen e Fernando.

## Notas 
## Véxase tamén 
### Bibliografía 
* 
### Ligazóns externas 
* Entrevista en *El Progreso*
* Ficha en galegos.info
Camiños

O termo **Camiños** pode referirse a:

*O plural de **camiño**, unha vía trazada para ir dun lugar a outro;
***Camiños da fin da terra** (2007), álbum de estudio do grupo de folk galego Luar na Lubre.

Como topónimo pode referirse a:

;En Galiza
***Os Camiños**, lugar da parroquia de Xanceda, no concello de Mesía;
***Os Camiños Chans**, lugar da parroquia de Brens, no concello de Cee;
***Catro Camiños**, lugar da parroquia de Pravio, no concello de Cambre;
***Catro Camiños**, lugar da parroquia de Irixoa, no concello de Irixoa;
***Catro Camiños**, lugar da parroquia do Chao do Fabeiro, no concello de Monforte de Lemos;
***Catro Camiños**, lugar da parroquia de Meá, no concello de Mugardos;
***Catro Camiños**, lugar da parroquia do Obre, no concello de Noia;
***Os Catro Camiños**, lugar da parroquia de Arcos, no concello de Chantada;
***Sete Camiños**, lugar da parroquia de Salcidos, no concello da Guarda;

## Véxase tamén
### Outros artigos
Ferreiros, Verís, Irixoa

**Ferreiros** é un lugar da parroquia de Verís no concello coruñés de Irixoa, na comarca de Betanzos. 

Segundo o Instituto Galego de Estatística, en 2024 tiña 20 habitantes (11 homes e 9 mulleres), o que supón unha diminución con respecto a 2011, cando tiña 29 habitantes.

## Lugares e parroquias 
### Lugares de Verís 
### Parroquias de Irixoa 
## Notas
As Estrigueiras

Como topónimo **As Estrigueiras** pode referirse a:

;En Galiza
***As Estrigueiras**, lugar da parroquia de Ansemar, no concello de Castro de Rei;
***As Estrigueiras**, lugar da parroquia de Verís, no concello de Irixoa.

## Véxase tamén
### Outros artigos
Vidal, Pesqueiras, Chantada

**Vidal** é un lugar na parroquia de Pesqueiras, do concello de Chantada, na comarca de Chantada, pertencente a provincia de Lugo. Segundo o INE e o IGE en 2011 tiña tres habitantes (un home e dúas mulleres).
## Toponimia
O topónimo **Vidal** ten orixe no antropónimo de orixe latina  a partir da forma en xenitivo.

## Lugares e parroquias 
### Lugares de Pesqueiras 
### Parroquias de Chantada 
## Notas
A Garrida

O topónimo **A Garrida** pode referirse a:

;En Galiza
***A Garrida**, lugar da parroquia de Berdillo, no concello de Carballo;
***A Garrida**, lugar da parroquia de Verís, no concello de Irixoa;
***A Garrida**, lugar da parroquia de Valadares, no concello de Vigo.
Óscar Martínez Cid

**Oscar Martínez Cid**, nado en Ourense o 9 de marzo de 1979, é un futbolista galego que xoga na demarcación de dianteiro.

## Traxectoria 
Formado na canteira do CD Ourense, desenvolveu a súa carreira futbolística en Segunda División B tras pasar pola canteira do Real Madrid. Na Segunda B pasou por numerosos equipos, comezando polo UE Lleida ata o Real Oviedo pasando, por exemplo, polo Granada CF ou volvendo ao CD Ourense, club no que máis tempo militaría ao estar tres tempadas.

Na tempada 2011–12 xogou no Real Oviedo, procedente do Deportivo Alavés.

En 2012 fichou polo CD Ourense.

## Notas 
## Véxase tamén 
### Ligazóns externas 
* Datos do xoagdor en futbolme.com 
* Ficha en ceroacero.es
SOS

miniatura|Representación morse do sinal SOS.
[miniatura|O S.O.S. no [RMS Titanic. O capitán Edward John Smith pide a Jack Phillips que dea o sinal de auxilio para que os rescaten.]]

**SOS** é o sinal de socorro máis utilizado internacionalmente. Comezouse a utilizar a principios do século XX. Foi aprobada durante unha conferencia internacional en Berlín en 1906 para substituír a utilizada ata entón “CQD” nas transmisións telegráficas en código Morse.

Elixiuse esta representación debido a que podía ser radiada facilmente usando o Código Morse, cunha sucesión de tres pulsos curtos, tres longos e outros tres curtos (\cdots---\cdots), tamén debido á sinxeleza da mesma é menos probable que se perda ou malinterprete por mor das interferencias. En realidade, nin sequera se trata de tres letras separadas (que deben transmitirse como tres pulsos curtos - pausa - tres longos - pausa - tres curtos) senón dun único código continuo.

### Significado 
Posteriormente asociaránselle significados para facilitar a súa memorización.

En inglés:
* *Save Our Souls*: salven as nosas almas.
* *Save Our Ship*: salven o noso barco.
* *Save or Sucumb*: sálvennos ou morremos.

En latín:
* *Si Opus Sit*: se fose necesario.

En galego:
* *Sálvenos ou Socórranos*.
* *Socorro, Oh Socorro*.
* *Socorro ou Sucumbo*.
* *Sálvenos ou Sepúltenos*.
* *Sálvenos ou Sufriremos*.
* *Sobrevivir ou Subsistir*.
* *Solicito Oportuno Socorro*.
* *Salvamento ou socorrismo*.
* *Sálvanos Oh Señor*.

## RMS Titanic 
Habitualmente pénsase, equivocamente, que a primeira vez que se utilizou o sinal SOS foi no afundimento do RMS Titanic (o 14 de abril de 1912), pero algúns barcos europeos xa fixeron uso dela anteriormente.

O que si é certo é que o accidente do Titanic contribuíu enormemente a súa popularización e fixo que pasara a substituír por completo ao anterior código de socorro, o CQD (que significa: **C**opy **Q**uality -Chamada Xeral-, e **D**istress -Problema-).
Adaúlfe

O topónimo **Adaúlfe** pode referirse a:

;En Galiza
***Adaúlfe**, lugar da parroquia de Líncora, no concello de Chantada;
***Adaúlfe**, lugar da parroquia de San Simón da Costa, no concello de Vilalba.

## Véxase tamén
### Outros artigos
Xosé Díaz Díaz (político)

**Xosé Díaz Díaz**, nado en Ferrol o 8 de setembro de 1944, é un sindicalista e político galego do BNG. Foi deputado no Parlamento de Galicia entre 1997 e 2005.

## Traxectoria 
Traballou en ASTANO (1958–1998, cando foi pre-xubilado polos acordo CCOO-UGT-Empresa) como aprendiz de Maquinaria primeiro, logo delineante-proxectista e como economista finalmente. Militante do PCG entre 1970 e 1976, foi membro do comité de empresa e dos secretariados nacionais da INTG e da CIG. Portavoz do sector naval. Dirixiu as negociacións sobre diferentes plans de reestruturación desde 1984 até 1997, co goberno central. Militante do BNG, foi elixido parlamentario pola provincia da Coruña nas eleccións autonómicas de 1997, presidindo a Comisión de Economía. Volveu ser elixido parlamentario nas autonómicas de 2001.

## Vida persoal 
É irmán xemelgo do sindicalista Suso Díaz e, xa que logo, tío da ministra Yolanda Díaz.

## Notas 
## Véxase tamén 
### Ligazóns externas 
* Ficha en galegos.info
Alemparte, Líncora, Chantada

**Alemparte** é un lugar na parroquia de Líncora, do concello de Chantada, na comarca de Chantada, pertencente a provincia de Lugo. Segundo o Instituto Galego de Estatística, en 2024 tiña 2 habitantes (2 homes), o que supón un aumento con respecto a 2011, cando estaba deshabitado.

## Notas 

## Lugares e parroquias 
### Lugares de Líncora 
### Parroquias de Chantada 
## Notas
A Eirexe, Líncora, Chantada

**A Eirexe** é un lugar na parroquia de Líncora, do concello de Chantada, na comarca de Chantada, pertencente a provincia de Lugo. No ano 2011 tiña 23 habitantes segundo datos do INE e do IGE deles 12 eran homes e 11 eran mulleres.

## Toponimia 
A orixe do topónimo é o latín , o lugar da igrexa.

## Lugares e parroquias 
### Lugares de Líncora 
### Parroquias de Chantada 
## Notas
Abigail Breslin

**Abigail Kathleen Breslin**, nada o 14 de abril de 1996 en Nova York, estado de Nova York, é unha actriz estadounidense.

## Filmografía 
## Véxase tamén
Sadako 3D

***Sadako 3D*** é un filme xaponés dirixido por Tsutomu Hanabusa que se estreou no 2012. Baséase na novela *S* do creador de *Ring*, Koji Suzuki.

## Sinopse 
Akane é unha mestra de instituto que escoita o rumor de que os seus alumnos andan a buscar un vídeo maldito no que se presencia o suicidio dunha persoa. Nun primeiro momento non cre que sexa certo, pero cando unha das súas estudantes aparece morta despois de ver un vídeo, ela e o seu mozo veranse envoltos nunha espiral terrorífica creada polo home que aparece no vídeo, Kashiwada. A súa intención era crear o caos no mundo traendo a Sadako de volta co poder da súa maldición.

## Personaxes 
* Satomi Ishiharacomo Akane Ayukawa
* Koji Seto como Takanori Ando
* Yusuke Yamamoto como Kashiwada Seiji
* Ryosei Tayama como Detective Koiso
* Ai Hashimoto como Sadako Yamamura

## Notas 
## Véxase tamén 
### Ligazóns externas 
* Páxina oficial  
* Ficha na IMDb
CQD

O antigo sinal de socorro **CQD** utilizábase nas transmisións telegráficas ata principios do século XX. CQD interpretouse como: "Come Quickly, Distress" (Veñan Rápido, Problemas), aínda que o seu autentico significado é: "CQ (Copy Quality)", código de chamada xeral e "D de Distress (Problema)".

## Orixes
Orixinouse o 7 de xaneiro de 1904 na "circular 57" da Compañía Marconi Internacional de Comunicacións Marítimas e comezouse a empregar o 10 de febreiro dese ano nas súas instalacións.

Os telégrafos empregaran tradicionalmente a "calidade de copia"(CQ = Copy Quality) para identificar mensaxes do interese a todas as estacións ao longo dunha liña de telégrafo e segue utilizándose hoxe en día por radioaficionados para iniciar o contacto (CQ soa a *seek you*). O prefixo *CQ* trasladouse á radio e obviamente aos barcos, pero nin o telégrafo nin a radio tiñan unha chamada de auxilio, polo que Marconi suxeriu o uso dunha *D* para sinalar que había problemas.

Trala Conferencia Internacional da Comunicación Inalámbrica en Mar de Berlín en 1906, na que se aprobou un novo código máis sinxelo, o SOS adoptado case un ano antes por Alemaña, comezou a súa lenta desaparición, aínda que cómpre sinalar que nunca foi adoptado como sinal internacional.

## Representación
En Código Morse escríbese : — · — · / — — · — / — · ·

Co que demostrase por qué foi substituído por SOS ( ··· — — — ··· ), moito máis sinxelo.

Nos barcos británicos tardou máis en desaparecer. Así, no RMS Titanic, a primeira mensaxe de socorro foi: "CQD CQD CQD CQD CQD CQD de MGY MGY MGY MGY MGY position 41.44 N 50.24 W"

## Véxase tamén 
*Código Q: un código de sinais de tres letras empregado nas radiocomunicacións.
*Mayday: Mensaxe de axuda.
*SOS: Sinal de socorro
Peixoanes

O topónimo **Peixoanes** pode referirse a:

;En Galiza
***Peixoanes**, lugar da parroquia de Irixoa, no concello de Irixoa;
***Peixoanes**, lugar da parroquia de Verís, no concello de Irixoa.
A Pena do Carro, Verís, Irixoa

**A Pena do Carro** é un lugar da parroquia de Verís no concello coruñés de Irixoa, na comarca de Betanzos. Segundo o Instituto Galego de Estatística estivo deshabitado en 2024, aínda que en 2025 pasou a estar habitado por 1 habitante (1 home). 

## Lugares e parroquias 
### Lugares de Verís 
### Parroquias de Irixoa 
## Notas
A decisión de Anna

***A decisión de Anna*** (en ) é un filme estadounidense dirixido por Nick Cassavetes que se estreou no 2009. Baséase na novela de Jodi Picoult ''My Sister's Keeper''. Estreouse en galego na TVG o 11 de febreiro de 2012.

## Sinopse 
A vida de Sara (Cameron Diaz) e Brian Fitzgerald (Jason Patric) cambia radicalmente cando a súa filla Kate (Sofia Vassilieva), de só dous anos, diagnostícanlle leucemia. Inmediatamente, Sara abandona a súa carreira de avogada para adicarse soamente ó coidado da nena. A única esperanza de salvación é recorrer á enxeñería xenética para ter outro fillo. Así é como nace Anna (Abigail Breslin). Entre ela e Kate establécese unha relación moi estreita, sobre todo porque ambas teñen que someterse a diversos tratamentos médicos e compartir longas estancias no hospital. Porén, cando Anna cumpre once anos, contrata a un avogado (Alec Baldwin) para emanciparse medicamente.

## Personaxes 
* Sofia Vassilieva como Kate Fitzgerald
* Cameron Diaz como Sara Fitzgerald
* Abigail Breslin como Anna Fitzgerald
* Jason Patric como Brian Fitzgerald
* Evan Ellingson como Jesse Fitzgerald
* Alec Baldwin como Campbell Alexander
* Joan Cusack como Xuíza De Salvo
* Heather Wahlquist como Tía Kelly
* Thomas Dekker como Taylor Ambrose
* Lin Shaye como Enfermeira Adele
* E.G. Daily como Enfermeira Susan
* Olivia Hancock como Kate Fitzgerald de nena
* Brennan Bailey como Jesse Fitzgerald de neno
* Emily Deschanel como Dr. Farquad
* Jeffrey Markle como Dr. Wayne
* Amit Khanduja como Xefe de cirurxía

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo
Os Portos

Como topónimo **Os Portos** pode referirse a:

;En Galiza
***Os Portos**, lugar da parroquia de Santa Cruz de Parga no concello de Guitiriz;
***Os Portos Carros**, lugar da parroquia de Seivane de Vilarente no concello de Abadín.

## Véxase tamén
### Outros artigos
Carros

O topónimo **Carros** pode referirse a:

;En Galiza
***Os Portos Carros**, lugar da parroquia de Seivane de Vilarente no concello de Abadín.
***Ponte de Carros**, lugar da parroquia do Rosal no concello do Rosal;
***A Ponte dos Carros**, lugar da parroquia de Leborei, no concello de Monterroso;
***Entornacarros**, lugar da parroquia de Céltigos, no concello de Ortigueira.

;Fóra de Galiza

;En Francia
***Carros**, no departamento francés de Alpes Marítimos.

## Véxase tamén
### Outros artigos
O Carro

O topónimo **O Carro** pode referirse a:

;En Galiza
***Creba o Carro**, lugar da parroquia de Veigue no concello de Sada;
***A Pena do Carro**, lugar da parroquia de Verís no concello de Irixoa;
***A Ponte do Carro**, lugar da parroquia da A Rigueira no concello de Xove;
***O Porto do Carro**, lugar da parroquia de Moldes no concello de Boborás;
***O Porto do Carro**, lugar da parroquia de Merlán no concello de Palas de Rei;
***O Salto do Carro**, lugar da parroquia de Larín no concello de Arteixo;
***O Carroleiro**, lugar da parroquia de Ceboliño no concello de Ourense.

;Literatura
****O Carro***, poema de Manuel María.

## Véxase tamén
### Outros artigos
Saa, Seoane de Arcos, O Carballiño

** Saa** é un lugar da parroquia de Seoane de Arcos no concello ourensán do Carballiño na comarca do Carballiño. Tiña 17 habitantes no ano 2011 segundo datos do INE e do IGE, dos cales 8 eran homes e 9 mulleres. Iso supón un mantemento da poboación respecto a 2010, cando tiña 17 habitantes (8 homes e 9 mulleres).
## Lugares e parroquias 
### Lugares de Seoane de Arcos 
### Parroquias do Carballiño 
## Notas
María Martín Alonso

**María Martín Alonso**, nado en Moaña o 21 de febreiro de 1973 e finada en Valga o 23 de maio de 2002, foi unha política galega do PPdeG.

## Traxectoria 
Diplomada en Ciencias Empresariais pola Universidade de Santiago de Compostela. Foi concelleira e tenente de alcalde de Moaña. Foi elixida parlamentaria pola provincia de Pontevedra nas eleccións autonómicas de 2001.

## Vida persoal
Foi parella do arquitecto e escultor Juan Fernández Rivas.

## Notas
## Véxase tamén 
### Ligazóns externas 
* Ficha en galegos.info
* Biografía
Centeás, Señorín, O Carballiño

** Centeás** é un lugar da parroquia de Señorín no concello ourensán do Carballiño na comarca do Carballiño. Segundo o INE e o IGE en 2011 tiña 17 habitantes (once homes e seis mulleres), os mesmos ca en 2010.

## Lugares e parroquias 
### Lugares de Señorín 
### Parroquias do Carballiño 
## Notas
Enterobacter

***Enterobacter*** é un xénero de bacterias gramnegativas, anaerobias facultativas, con forma de bacilo da familia Enterobacteriaceae. Varias cepas desta bacteria son patóxenas e causan infeccións oportunistas en individuos inmunodeprimidos (xeralmente hospitalizados) e nos que requiren ventilación mecánica. Os tractos urinario e respiratorio son os sitios de infección máis comúns.

As dúas especies máis importantes clinicamente son *E. aerogenes* e *E. cloacae*.

* *Enterobacter aerogenes* (antes *Aerobacter aerogenes*) é unha bacteria comensal do tubo dixestivo. Pode ser responsable de infeccións urinairas e de infeccións nosocomiais (hospitalarias). Existen problemas de polirresistencia aos antibióticos.
* *Enterobacter cloacae* comensal do tubo dixestivo humano e de animais, pode encontrarase en solos e nas augas residuais. Certas cepas poden ser responsables de infeccións nosocomiais.

A especie *Enterobacter sakazakii* agora recibe o nome de *Cronobacter sakazakii*. É unha causa rara de septicemias neonatais e dunha forma de meninxite de evolución grave. Informouse de infeccións asociadas ao consumo de alimentos por bebés.

## Diagnose 
As súas características de laboratorio son lactosa positiva, indol negativa e urease negativa. É unha enterobacteria que pode realizar a fermentación butanodiólica.

## Notas 
## Véxase tamén 
### Ligazóns externas
Televisión Rioja

**Televisión Rioja (TVR)** é unha canle de televisión autonómica da Rioxa pertencente ao Grupo Vocento e que forma parte do grupo de comunicación que este grupo ten na comunidade autónoma. A cadea iniciou as súas emisións en 1998 e na actualidade realiza sete horas de produción centrada na actualidade rexional.

No 2010 uniuse á rede autonómica e local de La 10 como *La 10 Rioja*.
Finalmente, tras o salto de La 10 a nivel nacional o 20 de setembro de 2010, *La 10 Rioja* retomou a súa denominación anterior seguindo coas súas emisións e programando contidos de produción propia e de Distrivisión.

## Véxase tamén
### Ligazóns externas
* Páxina web oficial de TVR
Mirós, Anfeoz, Cartelle

** Mirós** é un lugar da parroquia de Anfeoz no concello ourensán de Cartelle na comarca da Terra de Celanova. Segundo o INE e o IGE en 2011 tiña 17 habitantes  (cinco homes e doce mulleres), a mesma cantidade ca en 2010, cando estaba habitado por seis homes e once mulleres.

## Lugares e parroquias 
### Lugares de Anfeoz 
### Parroquias de Cartelle 
## Notas
Monte Faro

O **monte Faro,** ou **Monte do Faro,** é, con 1187 metros, o pico máis alto da serra do Faro e un espazo natural declarado zona especial de conservación (ZEC). O monte marca o límite de separación natural entre os concellos de Chantada e Rodeiro e dende el poden divisarse as catro provincias galegas.

## Flora e fauna
### Flora
No espazo hai zonas con queirogais secos e vexetación de trebeiras e brañas como gramías de ciclo anual. Os prados están en solos calcarios, de arxilas ou turbosos. Os bosques son polo xeral de *Alnus glutinosa* e *Fraxinus excelsior* e carballeiras de *Quercus robur* e *Quercus pyrenaica*.. Tamén a tradición leva os devotos a non marchar sen levar ou beber auga da fonte milagreira.

## Galería de imaxes

Ficheiro:Monte_Faro_27XII2015_02.jpg|Ermida de Nosa Señora do Faro en Chantada.
Ficheiro:Monte_Faro_27XII2015_03.jpg|Altar fóra da ermida de Nosa Señora do Faro en Chantada.
Ficheiro:Cruceiro_no_Monte_Faro_7VIII2014.jpg|Cruceiro.
Ficheiro:Monte_Faro_7VIII2014_07.jpg|Parque eólico no Monte Faro.
Ficheiro:Vista_da_comarca_de_Chantada_dende_o_Monte_Faro.JPG|Vista da comarca de Chantada desde o Monte Faro.

## Notas 
## Véxase tamén 
### Ligazóns externas 
*
Soutelo, Anfeoz, Cartelle

**Soutelo** é un lugar da parroquia de Anfeoz no concello ourensán de Cartelle na comarca da Terra de Celanova. Tiña 23 habitantes no ano 2011 segundo datos do INE e do IGE, dos cales 11 eran homes e 12 mulleres. Iso supón un aumento da poboación respecto a 2010, cando tiña 19 habitantes (9 homes e 10 mulleres).
## Lugares e parroquias 
### Lugares de Anfeoz 
### Parroquias de Cartelle 
## Notas 
## Véxase tamén 
### Outros artigos 
* Lugares de Cartelle
Last.fm

miniatura|280x280px|Logotipo de Last.fm
**Last.fm** é unha rede social dedicada á música, fundada de 2004 no Reino Unido. En maio de 2007 foi adquirido por CBS.

## Véxase tamén 
### Outros artigos 
* Spotify

### Ligazóns externas 
* Sitio web oficial
Reción

O topónimo **Reción** pode referirse a:

;En Galiza
***Reción**, lugar da parroquia de Silvela, no concello de Friol;
***Reción**, lugar da parroquia de Verís, no concello de Irixoa.

## Véxase tamén
### Outros artigos
***Recón**, lugar da parroquia de Vilaesteva, no concello do Saviñao.
Freán, Líncora, Chantada

**Freán** é un lugar na parroquia de Líncora, do concello de Chantada, na comarca de Chantada, pertencente a provincia de Lugo. Segundo o INE e o IGE en 2011 tiña doce habitantes (seis homes e seis mulleres).
## Toponimia
O topónimo **Freán** ten orixe no antropónimo de orixe xermánica  a partir da forma en xenitivo.

## Lugares e parroquias 
### Lugares de Líncora 
### Parroquias de Chantada 
## Notas
A Granxa, Seoane de Arcos, O Carballiño

** A Granxa** é un lugar da parroquia de Seoane de Arcos no concello ourensán do Carballiño na comarca do Carballiño. Tiña 33 habitantes no ano 2011 segundo datos do INE e do IGE, dos cales 14 eran homes e 19 mulleres. Iso supón unha diminución da poboación respecto a 2010, cando tiña 35 habitantes (15 homes e 20 mulleres).
## Lugares e parroquias 
### Lugares de Seoane de Arcos 
### Parroquias do Carballiño 
## Notas
Cabozo (rede social)

**Cabozo** é unha rede social galega xurdida no ano 2007 polo programador Antonio Mariño. Inicialmente fora denominado como *Pantry* (en inglés, despensa), e non foi até 2008 cando mudou a súa denominación á actual. Malia todo, non foi até 2009 cando se abriu ao público. En febreiro de 2012, Cabozo contaba cunha comunidade de arredor de 7.000 persoas entre os usuarios rexistrados na propia web e os seus seguidores en distintas plataformas sociais. Para poder ter acceso á mesma é precisa unha invitación externa que se pode conseguir mediante un coñecido que xa teña unha conta en Cabozo ou póndonos en contacto por Facebook, Twitter ou correo electrónico cos coordinadores da rede social.

## Notas 
## Véxase tamén 
### Outros artigos 
* Lugher
### Ligazóns externas 
* Páxina web de Cabozo
A Ponte da Ermida, Líncora, Chantada

**A Ponte da Ermida** é un lugar na parroquia de Líncora, do concello de Chantada, na comarca de Chantada, pertencente a provincia de Lugo. No ano 2011 tiña 8 habitantes segundo datos do INE e do IGE deles 3 eran homes e 5 eran mulleres.

## Toponimia
O topónimo deriva do latín , que é unha igrexa pequena, polo xeral lonxe ou fóra dun núcleo de poboación, ou tamén pode facer referencia a un sitio ermo ou sen traballar.

## Lugares e parroquias 
### Lugares de Líncora 
### Parroquias de Chantada 
## Notas
O Carballiño, O Carballiño, O Carballiño

** O Carballiño ** é unha vila da parroquia do Carballiño,  capital do concello ourensán do Carballiño na comarca do Carballiño. Tiña 11.118 habitantes no ano 2011 segundo datos do INE e do IGE, dos cales 5.249 eran homes e 5.869 mulleres. Iso supón un aumento da poboación respecto a 2010, cando tiña 11.062 habitantes (5.209 homes e 5.853 mulleres).

## Lugares e parroquias
### Lugares do Carballiño 
### Parroquias do Carballiño
## Notas
## Véxase tamén 
### Outros artigos 
* Lugares do Carballiño
Xosé Ramón Paz Antón

**Xosé Ramón Paz Antón**, nado no Porriño en 1957, é un músico, pintor, escritor e político galego.

## Traxectoria 
Membro fundador do grupo musical Na Lúa (1980), compartiu este labor coa actividade plástica a partir da década dos noventa. Uns anos despois comeza a publicar artigos e libros sobre historia contemporánea e musicoloxía. Foi concelleiro do BNG no Porriño no período 1991-2003 e en 2011. Elixido parlamentario pola provincia de Pontevedra nas eleccións autonómicas de 2005, presidiu as Comisións de Industria e Emigración do Parlamento galego. En 2012 pediu a baixa no BNG e tamén como concelleiro con Raúl Francés e Victoria Cardoso.

## Exposicións 
Algunhas exposicións individuais: *26 Pinturas Neomíticas* (1993), *Viaxe Interior* (1995), *Individual en Galería Trisquel e Medulio* (2002), *Música Plástica* (2011), *Revisións* (2015).

## Discografía 
### Con Na Lúa 
* *Na Lúa* (1985).
* *A estrela de Maio* (1987).
* *Ondas do mar de Vigo* (1988).
* *Contradanzas* (1991).
* *Peliqueiro* (1994).
* *Os tempos son chegados* (1997).
* *Feitizo* (1999).
* *As fases de Na Lúa* (2001).

### Con Uxía 
* *Foliada de marzo* (1986).
* *Entre cidades* (1991).
## Obras 
* *O Porriño 1936*, 2007.
* *Bandas, músicos e orquestras do Porriño*, 2009.
* *O compositor Antonio Paz Valverde e a Coral Polifónica*, 2010.
* *Salceda en festa. Historia das bandas de música de Salceda de Caselas*, 2011.
* *O Doutor Zunzunegui*, 2015.
* *Crónicas do fútbol na Gándara*, 2017.
**Antonio Palacios, unha viaxe por Galicia* (2019). Ed. de Xosé Ramón Pan Antón. Engaiolarte. 176 páxs. ISBN 978-84-949007-2-3.
### Obras colectivas 
* *O Porriño-Bibliografías* (2005) con Albino Alonso e David Pérez.
* *O Miño, unha corrente de memoria* (2008).
* *Facianas da represión franquista en Terra de Montes* (2011) con Dionísio Pereira.
* *Bandas de Pontevedra* (2014).

## Notas 
## Véxase tamén 
### Ligazóns externas 
*
Amparo González Méndez

**María Amparo González Méndez**, nada en Ourense en 1973, é unha economista e política galega do PPdeG.

## Traxectoria 
Licenciada en Ciencias Económicas pola Universidade de Santiago de Compostela. Foi directora de Formación e Emprego da Confederación Empresarial de Ourense (2003-2005) e secretaria xeral da Federación Galega de Asociacións de Instaladores Eléctricos e Telecomunicacións (FEGASINEL). Foi elixida parlamentaria pola provincia de Ourense nas eleccións autonómicas de 2005. En 2009 foi nomeada directora xerente da Funga e en febreiro de 2012 directora xeral de Promoción do Emprego. En decembro de 2012 nomeárona Directora Xeral de Familia e Inclusión.

## Véxase tamén 
### Ligazóns externas 
* María Amparo González Méndez Directora Xeral de Familia e Inclusión 
* Entrevista en *La Voz de Galicia*
Léon

***Léon*** é un filme francés dirixido por Luc Besson que se estreou en 1994.

## Sinopse 
Mathilda é unha nena de doce anos que non se leva nada ben coa súa familia, agás co seu irmán máis novo. O seu pai é contrabandista de droga e fai negocios co excéntrico Stan, un axente corrupto da D.E.A. (Drug Enforcement Administration - departamento gobernamental contra as drogas). Un día, mentres Mathilda está de compras nun supermercado, Stan mata á súa familia. Refúxiase entón en casa de Léon, un solitario e misterioso veciño que resulta ser un asasino a soldo, pero, como non lle queda outra alternativa, fará un pacto con el: ela encargarase das tarefas domésticas e ensinara a ler a Léon, e este, en troques, ensinaralle a disparar para poder vingarse dos que mataron o seu irmán.

## Personaxes 
* Jean Reno como Léon
* Gary Oldman como Norman Stansfield
* Natalie Portman como Mathilda
* Danny Aiello como Tony
* Michael Badalucco como Pai de Mathilda
* Ellen Greene como Nai de Mathilda
* Peter Appel como Malky
* Willi One Blood como Blood
* Don Creech como Neal
* Adam Busch como Manolo
* Keith A. Glascoe como Benny
* Randolph Scott como Jordon
* Elizabeth Regen como Irmá de Mathilda
* Carl J. Matusovich como Irmán de Mathilda
* Frank Senger como Home gordo
* Lucius Wyatt Cherokee como Tonto
* Maïwenn como Rapaza loira

## Véxase tamén 
### Ligazóns externas 
* Ficha na IMDb 
* Ficha en RottenTomatoes
Palemonoideos

Os **palemonoideos** (*Palaemonoidea*) son unha superfamilia de crustáceos decápodos, a maior da infraorde dos carideos (*Caridea*).

Algunhas das súas especies litorais captúranse con facilidade e convertéronse nuns dos decápodos máis estudados. e, algunha delas, nun dos manxares máis exquisitos.

## Taxonomía 
A superfamilia subdivídes en 8 familias:
* *Anchistioididae* Borradaile, 1915
* *Desmocarididae* Borradaile, 1915
* *Euryrhynchidae* Holthuis, 1950
* *Gnathophyllidae* Dana, 1852
* *Hymenoceridae* Ortmann, 1890
* *Kakaducarididae* Bruce, 1993
* *Palaemonidae*  Rafinesque, 1815
* *Typhlocarididae* Annandale & Kemp, 1913

A principal familia no Atlántico nororiental e no Mediterráneo occidental é a dos palemónidos (*Palaemonidae*), con algunhas especies litorais moi comúns, como o camarón.

## Notas 
## Véxase tamén
### Ligazóns externas
* NCBI: *Palaemonoidea* en NCBI
San Pedro, Líncora, Chantada

**San Pedro** é un lugar na parroquia de Líncora, do concello de Chantada, na comarca de Chantada, pertencente a provincia de Lugo.
## Toponimia 
O topónimo **San Pedro** é un haxiotopónimo referido ao apóstolo Pedro e débese á presenza no lugar da igrexa parroquial, a carón do Camiño de Inverno.

## Lugares e parroquias 
### Lugares de Líncora 
### Parroquias de Chantada 
## Notas
A Lama, Pedrafita, Chantada

**A Lama** é un lugar na parroquia de Pedrafita, do concello de Chantada, na comarca de Chantada, pertencente a provincia de Lugo. No ano 2011 tiña 15 habitantes segundo datos do INE e do IGE deles 9 eran homes e 6 eran mulleres.

## Toponimia 
O orónimo provén do latín , e indica un lugar con lama ou lodo.

## Lugares e parroquias 
### Lugares de Pedrafita 
### Parroquias de Chantada 
## Notas
Enviande, Pedrafita, Chantada

**Enviande** é un lugar na parroquia de Pedrafita, do concello de Chantada, na comarca de Chantada, pertencente a provincia de Lugo. Segundo o INE e o IGE en 2011 tiña tres habitantes (dous homes e unha muller).
## Toponimia
O topónimo **Enviande** ten orixe no antropónimo de orixe xermánica  a partir da forma en xenitivo.

## Lugares e parroquias 
### Lugares de Pedrafita 
### Parroquias de Chantada 
## Notas 
## Véxase tamén 
### Outros artigos 
* Lugares de Chantada
Nandulfe

O topónimo **Nandulfe** pode referirse a:

;En Galiza
***Nandulfe**, lugar da parroquia de Pedrafita, no concello de Chantada;
***Nandulfe**, lugar da parroquia de San Salvador de Asma, no concello de Chantada;
***Nandulfe**, lugar da parroquia dos Vilares, no concello de Guitiriz.

## Véxase tamén
### Outros artigos
***Nandufe**, lugar da parroquia de Noicela, no concello de Carballo.
Mosteiro, Pedrafita, Chantada

**Mosteiro** é un lugar na parroquia de Pedrafita, do concello de Chantada, na comarca de Chantada, pertencente a provincia de Lugo. Segundo o INE e o IGE en 2011 tiña 37 habitantes (14 homes e 23 mulleres).
## Toponimia
O topónimo **Mosteiro** débese á presenza dun antigo mosteiro onde hoxe se conservan a igrexa parroquial de Santa Baia e mais a casa reitoral.

## Lugares e parroquias 
### Lugares de Pedrafita 
### Parroquias de Chantada 
## Notas
A Touza, Pedrafita, Chantada

**A Touza** é un lugar na parroquia de Pedrafita, do concello de Chantada, na comarca de Chantada, pertencente a provincia de Lugo. Segundo o Instituto Galego de Estatística, en 2024 estaba deshabitado, o que supón unha diminución con respecto a 2011, cando tiña 1 habitante.

## Toponimia 
O termo galego *Touza* provén dun probábel *, posibelmente da raíz indoeuropea  'inchar, crecer'. É un orónimo que indica un terreo pechado con árbores ou matos, ou ben un grupo de penas ou rochas na praia.

## Lugares e parroquias 
### Lugares de Pedrafita 
### Parroquias de Chantada 
## Notas
Palemónidos

A dos **palemónidos** (*Palaemonidae*) é unha familia de crustáceos decápodos carideos, a máis importante das 8 nas que se subdivide a superfamilia dos palemonoideos (*Palaemonoidea*).

## Características 
Son camaróns que teñen o primeiro par de pereiopódos acabados en pinza e o carpo do segundo par de pereiópodos non está subdividido.

É unha familia moi diversificada e numerosa, e contén algunhas especies que son dos decápodos máis estudados, xa que son fáciles de encontrtar no litoral e se poden capturar doadamente.

Adoitan vivir entre as rochas e nas pradería de posidonia, e poden poñer ovos dúas o máis veces no ano, cousa pouco habitual nos decápodos.

## Sistemática 
É unha familia moi extensa. Segundo a lista da ITIS, a familia *Palaemonidae* (Rafinesque, 1815), que comprende 82 xéneros e 660 especies, subdividídese en dúas subfamilias:
* Palemoninos (*Palaemoninae* Rafinesque, 1815) 
* Pontoniinos (*Pontoniinae* Kingsley, 1878)

Dos 82 xéneres hai 3 catalogados como *incertae sedis*:
* *Calathaemon* Bruce et Short, 1993 
* *Climeniperaeus* A.J. Bruce, 1996 
* *Cryphiops* Dana, 1852

As especies máis comúns no Atlántico noroiental pertencen á subfamilia dos palemoninos.

## Galería 

Ficheiro:Palaemonserratus-2.JPG|*Palaemon serratus*.
Ficheiro:Dakuma.jpg|*Macrobrachium formosense*.
Ficheiro:Yamadakuma.jpg|*Macrobrachium japonicum*.
Ficheiro:Tuleariocaris neglecta.jpg|*Tuleariocaris neglecta*.

## Notas 
## Véxase tamén 
### Outros artigos 
* Decápodos
* Carideos
* Camarón

### Ligazóns externas 
* NCBI: *Palaemonidae* en NCBI. 
* *Palaemonidae* en World Register of Marine Species.
María do Ceo

**María do Ceo** é unha cantante de fado galega, residente en Ourense, pero nacida na cidade portuguesa de Porto.

## Traxectoria 
Nada na cidade de Porto trasládase de nena á cidade das Burgas. Traballa de caixeira nun supermercado ata que en 1993 dá o salto ao mundo do fado, aproveitando o potencial da súa voz.

### Carreira musical 
Dende os seus inicios leva gravado ao redor de 8 discos, cantando cancións, inspiradas moitas das veces na raíña do fado, a fadista portuguesa Amália Rodrigues. 
Durante a súa extensa carreira ofreceu concertos e actuacións en diferentes países: España, Portugal, Alemaña, Francia, Suíza, Italia, Alxeria, Exipto, Uruguai e Arxentina.
No ano 2011 compón o himno do Couto Mixto.

## Discografía 
**Álbums de estudio**
* 1997: *Cartas de amor*
* 1999: *Vellas lembranzas*
* 2002: *Al rescate del alma*
* 2004: *Fados… e outras músicas*
* 2005: *Panxoliñas-Villancicos*
* 2006: *Dúas almas do Miño*
* 2007: *Tan lonxe, ao longe*
* 2008: *No bico un cantar*
* 2010: *Celme encantado*
* 2011: *Fado com outro acento*
* 2014: *Soños Cumpridos*
* 2016:Años Después
* 2017:De Portugal a Galicia. Fado
* 2017: Canciones infantiles
* 2019: *A fadista*
* 2019: *Escolma Imposible e Incorrecta*
* 2022: *Galicia nai*. No que lle pon música e voz a poemas de: Rosalía de Castro, Neira Vilas, Armando González López, Ricardo Carvalho Calero, Xosé Velo e Manuel María.

**Colaboracións**
* 2001: *Etnika: Los Sonidos de Galicia* «O Señor Vinho» e «O Primeiro Amor»
* 2006: *Atox: Real Banda de Gaitas da Diputación Provincial de Ourense* 
* 2007: *Himno Gallego*
* 2011: *Fios de vida* (colaboración con Enrique Ramil)
* 2012: *México Lindo: Homenaje a Chavela Vargas* - «Piensa en Mí»
* * Puedes llegar* Ese niño diferente. La Rebotica.

## Premios 
* 2000: nomeada membro da Enxebre Orde da Vieira pola difusión da cultura galega na cidade de Lisboa.
* 2004: premio *Vieira de prata* á calidade artística, entregado pola Enxebre orde da vieira, en Santiago de Compostela.
* 2011: *Castaña de Cristal* do Festival das Artes Escénicas de Riós.
* 2010: é recoñecida como Xuíz Honorario do Couto Mixto.
* 2013: premio *Alecrín dorado* entregado pola Federación de Entidades Galegas en Cataluña (Fegalcat) pola súa colaboración permanente.
* 2015: é nomeada filla adoptiva de Xinzo de Limia.
* 2016: premio Rebulir de Cultura Galega, por establecer lazos musicais entre as dúas beiras do  Miño.

## Notas 
## Véxase tamén 
* María do Ceo , páxina web oficial.
Concepción Arenal, a visitadora de cárceres

***Concepción Arenal, a visitadora de cárceres*** (en ) é un telefilme galego-catalán dirixido por Laura Mañá que se estreou na TVG o 17 de decembro de 2012. Filme biográfico sobre a xornalista, poeta e autora Concepción Arenal.

## Sinopse 
No século XIX as execucións eran un espectáculo público e os presidiarios carecían de dereitos. Cando Concepción Arenal foi nomeada visitadora de cárceres, loitou a prol dos dereitos humanos ata lograr cambiar a perspectiva da sociedade sobre os máis desfavorecidos e mellorar as súas condicións de vida.

## Personaxes 
miniatura|175px|Blanca Portillo en 2012.
* Blanca Portillo como Concepción Arenal
* Mabel Rivera como Juana de Vega
* Òscar Rabadan como Goyo
* Anna Casas como Petra Graña
* Pere Arquillué como Garrido
* Xosé Barato como Jesús de Monasterio
* Concha Galán como Sor Eloísa
* Juanma Lara como Don Álvaro
* Diana Gómez como Florentina
* Luísa Merelas como Nai de Petra
* Isabel Naveira como María
* Candela Fernández como Catalina
* Ferran Lahoz como Garda civil
* Antón de Santiago como Gobernador
* Dani Lago como Pauliño

## Galardóns e nomeamentos 
### Premios Mestre Mateo 
## Notas 
## Véxase tamén 
### Outros artigos 
* *Emilia Pardo Bazán, a condesa rebelde
* *Contou Rosalía''
### Ligazóns externas 
* Ficha no soportal do audiovisual galego.
* Ficha na IMDb 
* Ficha no soportal do audiovisual catalán
Guéghal

Os **guéghal** son unha das razas do popular xogo de rol *As Crónicas de Gáidil*. É unha das razas máis utilizadas e é parecida aos seres humanos. Os guégal son unha representación dos celtas que vivían en Galicia en torno á Idade de Bronce. Viven en castros celtas fortificados. Os castros máis grandes que son representación das cidades galegas: Lug, representación de Lugo; Urentes, representación de Ourense; Breogantia, representación de A Coruña; Atlantia, representación de Vigo; Libredón, representación de Santiago de Compostela; Artabria, representación de Ferrol e Ponte Cilenia, representación de Pontevedra.
Telesforo Ojea Somoza

**Telesforo Ojea Somoza**, nado en Lama de Rei (Cervantes) o 5 de xaneiro de 1858 e finado en Fontei (A Rúa) o 23 de xullo de 1890, foi un xurista, xornalista e político galego.
## Traxectoria 
Estudou o Bacharelato en Monforte de Lemos e Lugo. Trasladouse a Madrid para estudar Dereito. Na capital afiliouse á Juventud Federalista, rama xuvenil do Partido Republicano Federal, no que militou ata a súa morte. Finalizada a carreira, exerceu a avogacía en Madrid, pero pasaba os veráns en Fontei.
miniatura|Monumento a Telesforo Ojea Somoza en Fontei (A Rúa).
En 1882 foi o representante da provincia de Lugo na I Asemblea Federal de Madrid, onde foi secretario da mesa presidencial. Con Federico Tapia, delegado pola Coruña, e Ildefonso Feijoo del Río, representante de Pontevedra, presentou varios relatorios á Asemblea. En maio de 1883 foi delegado por Lugo na Asemblea Federal de Zaragoza. En febreiro de 1884 asumiu a dirección do diario madrileño *La República*, órgano de prensa do Consello Federal, cargo que desempeñou ata outubro de 1885. Foi inspirador e redactor do Proxecto de Constitución para o Estado Galaico, e defensor da democracia republicana e o federalismo autonomista como forma de estado.

Nas eleccións de deputados ás Cortes de abril de 1886 foi candidato federal polo distrito de Lugo capital. Logrou a vitoria na capital lucense, pero foi derrotado polos votos do campo, que foron para o exministro conservador Fernando Cos-Gayón, candidato apoiado polo conde de Pallares e a súa rede caciquil.

Desempeñou altos cargos na dirección do partido e desenvolveu continuas actividades políticas, pero tivo que retirarse afectado pola tise que finalmente acabou coa súa vida.

Foi homenaxeado polos seus veciños, que erixiron un mausoleo en Fontei en 1892, a cuxa inauguración asistiu Francesc Pi i Margall.

## Obras 
* *Los derechos individuales son legislables?*, 1884.
* *El Parlamentarismo*, 1884.

## Véxase tamén 
### Bibliografía 
*
Camarón do Báltico

O **camarón do Báltico** (*Palaemon adspersus*, Rathke 1837) é unha especie de crustáceo malacostráceo da orde dos decápodos e familia dos palemónidos. É un camarón propio das augas do Atlántico nororiental moi frecuente no mar Báltico, onde é obxecto de activa pesca polos daneses. En Galicia non é moi común, aínda que tamén se pesca e se consome como os outros camaróns presentes nas nosas augas.

A especie foi descrita por Carl Linnaeus en 1758 como *Cancer squilla*. O xénero *Palaemon* foi fundado por Friedrich Weber en 1795, e este camarón recibiu ao longo dos anos numerosos sinónimos (véxase *sinonimia* no cadro da clasificación científica, á dereita). O nome válido na actualidade deullo Rathke en 1837.

## Características 
*Palaemon adspersus* é unha especie moi semellante a *Palaemon elegans*, de tamaño un pouco maior, 7&nbsp;cm como máximo, pero que non chega aos 10 do *Palaemon serratus*, o camarón máis frecuente, e máis apreciado, en Galicia.

Distínguese deste último polo seu rostro, moito menor (ademais de polo tamaño), e de *P. elegans* porque o seu rostro é máis rectilíneo e ancho, e dentado ao longo de toda a súa marxe superior, como naquel, pero cun só dente protorobitario e outro mesmo por riba da órbita do ollo;

O corpo, deprimido lateralmente, e translúcido, ten unha coloración gris amarelada parecida á de *P. elegans* aínda que poida que un algo máis azulada.

No mar Báltico pode tolerar salinidades por debaixo do 5 ‰, pero pasa o inverno en augas máis profundas e máis salinas, preto da costa.

En 1958, Lipke Holthuis solicitou á ICZN que suprimise o nome de Linneo *Cancer squilla*, porque era utilizado para a especie *Palaemon elegans*, aínda que a descrición orixinal era dunha especie diferente. A pesar da oposición dalgúns carcinólogos, entre eles Robert Gurney, a ICZN estivo de acordo, deixando dispoñíbel *Palaemon adspersus* Rathke, 1837 —polo *principio de prioridade*—, para esta especie.

## Notas 
## Véxase tamén 
### Bibliografía 
* Costello, M. J. *et al.* (eds.) (2001): *European register of marine species: a check-list of the marine species in Europe and a bibliography of guides to their identification*. París: Muséum national d'Histoire naturelle. Collection Patrimoines Naturels, **50**: 284-289. ISBN 2-85653-538-0.
* Lahuerta Mouriño, Fernando e Francisco X. Vázquez Álvarez (2000): *Vocabulario multilingüe de organismos acuáticos*. Santiago: Xunta de Galicia. ISBN 84-453-2913-8.
* Ramonell, Rosa (1985): *Guía dos mariscos de Galicia*. Vigo: Editorial Galaxia. ISBN 84-7154-506-3.

### Outros artigos 
* Carideos
* Camarón

### Ligazóns externas 
* *Palaemon adspersus* en ITIS. Consultada o 9/02/2021.
* *Palaemon adspersus* en Encyclopedia of Life.  Consultada o 5/01/2013.
* *Palaemon adspersus* en World Register Marine Species.  Consultada o 5/01/2013.
Captain America: The First Avenger

***Captain America: The First Avenger*** é un filme estadounidense dirixido por Joe Johnston que se estreou no 2011. Baséase na serie de banda deseñada *Capitán América*, obra de Joe Simon e Jack Kirby.

## Sinopse 
Nado durante a Gran Depresión, Steve Rogers medrou como un rapaz miñaxoia nunha familia pobre. Motivado polas novas que chegaban de Europa sobre os nazis, decidiu enrolarse no exército; porén, debido á súa precaria saúde, foi rexeitado unha e outra vez. Escoitando as súas súplicas, o Xeneral Chester Phillips ofrécelle a oportunidade de participar nun experimento especial: a "Operación Renacemento". Tras administrarlle o soro súper-soldado e bombardealo con "vitarraios", o corpo de Steve tórnase perfecto. Armado cun escudo indestrutible, emprenderá a guerra contra o Mal como sentinela da liberdade e líder dos Vingadores.

## Personaxes 
* Chris Evans como Steve Rogers / Captain America
* Hayley Atwell como Peggy Carter
* Hugo Weaving como Johann Schmidt / Red Skull
* Sebastian Stan como Sarxento James "Bucky" Barnes
* Tommy Lee Jones como Coronel Chester Phillips
* Dominic Cooper como Howard Stark
* Neal McDonough como Timothy "Dum Dum" Dugan
* Derek Luke como Gabe Jones
* Stanley Tucci como Dr. Abraham Erskine
* Kenneth Choi como Jim Morita
* Bruno Ricci como Jacques Dernier
* J. J. Feild como James Montgomery Falsworth
* Toby Jones como Arnim Zola

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOficeMojo
A Armada, Cartelle, Cartelle

** A Armada** é un lugar da parroquia de Cartelle no concello ourensán de Cartelle na comarca da Terra de Celanova. Tiña 59 habitantes no ano 2011 segundo datos do INE e do IGE, dos cales 28 eran homes e 31 mulleres. Iso supón un mantemento da poboación respecto a 2010, cando tiña 59 habitantes (26 homes e 33 mulleres).
## Lugares e parroquias 
### Lugares de Cartelle 
### Parroquias de Cartelle 
## Notas
Cartelle, Cartelle, Cartelle

** Cartelle** é un lugar da parroquia de Cartelle no concello ourensán de Cartelle na comarca da Terra de Celanova. Segundo o INE e do IGE en 2011 tiña 215 habitantes (103 homes e 112 mulleres), os mesmos ca en 2010 (104 homes e 111 mulleres).

## Lugares e parroquias 
### Lugares de Cartelle 
### Parroquias de Cartelle 
## Notas
Reigoso

Como topónimo **Reigoso** (do latín , con raíces) pode referirse a:

;En Galiza
***Reigoso**, lugar da parroquia de Cartelle, no concello de Cartelle;
***Reigoso**, lugar da parroquia de Castrelo de Miño, no concello de Castrelo de Miño.

## Véxase tamén
### Outros artigos
Baldariz

O topónimo **Baldariz** ten a súa orixe como nome de posuidor, do xermánico *Baldericus*. Pode referirse a:

;En Galiza
***Baldariz**, lugar da parroquia de Punxín, no concello de Punxín;
***Baldariz**, lugar da parroquia de Cartelle, no concello de Cartelle.

## Véxase tamén
### Outros artigos
***Baldrís**, lugar da parroquia de Mandaio, no concello de Oza-Cesuras.
Anacampserotaceae

**Anacampserotaceae** é unha familia de plantas dicotiledóneas pertencente á orde Caryophyllales. A familia foi proposta en 2010, nun traballo no que se analiza a polifilia da suborde Portulacineae das Caryophyllales, sobre a base de evidencia morfolóxica e molecular. Dentro das anacampserotáceas inclúense tres xéneros, *Anacampseros*, *Grahamia* e *Talinopsis*, os cales  se dispoñían previamente dentro da familia das portulacáceas. Esta familia foi aceptada polo sistema de clasificación APG III.

## Notas 
## Véxase tamén